เมื่อสาวหล่อขอมีรัก

เป็นซีรีส์มังงะญี่ปุ่นที่เขียนและภาพประกอบโดยมิกะ ยามาโมริ เริ่มตีพิมพ์เป็นตอน ๆ ในนิตยสารเดสเซิร์ตเมื่อเดือนกรกฎาคม พ.ศ. 2563 และ ณ เดือนมกราคม พ.ศ. 2567 ได้มีการรวบรวมแต่ละตอนของซีรีส์ตีพิมพ์เป็นเล่มทั้งหมด 10 เล่ม ซีรีส์อนิเมะทางโทรทัศน์ที่ผลิตโดยอีสท์ ฟิช สตูดิโอ เริ่มออกอากาศในเดือนมกราคม พ.ศ. 2569 ภาพยนตร์ฉบับคนแสดงมีกำหนดฉายในไตรมาสที่ 4 พ.ศ. 2569

 ตัวละคร 

 สื่อ 
 มังงะ 
เมื่อสาวหล่อขอมีรัก เขียนและวาดภาพโดยมิกะ ยามาโมริและเริ่มลงพิมพ์เป็นตอน ๆ ในนิตยสารเดสเซิร์ต เมื่อวันที่ 21 กรกฎาคม พ.ศ. 2563 ณ เดือนมกราคม พ.ศ. 2569 ตอนต่าง ๆ ได้ถูกรวบรวมตีพิมพ์เป็นเล่ม(ทังโกบง) จำนวน 10 เล่ม สำนักพิมพ์บงกชได้ประกาศเป็นผู้ถือลิขสิทธิ์เรื่องนี้ในฉบับภาษาไทยเมื่อวันที่ 22 พฤษภาคม พ.ศ. 2564

 จำนวนเล่ม 

 อนิเมะ 
มีการประกาศสร้างเป็นซีรีส์อนิเมะทางโทรทัศน์เมื่อวันที่ 9 พฤษภาคม พ.ศ. 2568 ผลิตโดยสตูดิโออีสท์ ฟิช สตูดิโอและกำกับโดยยูซึเกะ มารุยามะ เขียนบทโดยอายูมุ ฮิซาโอะ ออกแบบตัวละครโดยยูกิ ฟูกูดะ และเพลงประกอบที่แต่งโดยสึบาซะ อิโตะ ซีรีส์นี้มีกำหนดออกอากาศในวันที่ 11 มกราคม พ.ศ. 2569 ทางช่องทีบีเอสและช่องอื่น ๆ ในเครือข่าย เพลงเปิดของเรื่องคือ  ขณะที่เพลงปิดของเรื่องคือ  ทั้งสองเพลงร้องโดย Unison Square Garden ครันชีโรลจะสตรีมซีรีส์เรื่องนี้

 รายชื่อตอน 

 ภาพยนตร์ฉบับคนแสดง 
มีการประกาศดัดแปลงเป็นภาพยนตร์ฉบับคนแสดง เมื่อวันที่ 16 กุมภาพันธ์ พ.ศ. 2569 โดยจะผลิตโดยสตูดิโอทีบีเอส สปาร์เคิลและกำกับโดยเคนทาโร ทาเคมูระ จากบทภาพยนตร์ที่เขียนโดย ยูอิจิ โทคุนางะ ชู คาเนมัตสึจะเป็นผู้แต่งดนตรีประกอบ และโตโฮจะเป็นผู้จัดจำหน่ายภาพยนตร์ เรื่องนี้จะมีกำหนดฉายในไตรมาสที่ 4 พ.ศ. 2569

 ผลตอบรับ 
ซีรีส์นี้ได้รับการเสนอชื่อเข้าชิงรางวัลมังงะถัดไปประจำปี พ.ศ. 2564 ในประเภทมังงะตีพิมพ์ มังงะเรื่องนี้ติดอันดับที่ 38 ในรายชื่อมังงะยอดนิยม 50 อันดับของนิตยสารดา วินชี ประจำปี พ.ศ. 2564 ซีรีส์ได้รับรางวัล Semi-Grand Prize ในงานอัน อัน มังงะ อวอร์ด ประจำปี พ.ศ. 2564 ในหนังสือแนะนำโคโนะ มังงะ งะ ซูโกอิ! ฉบับปี พ.ศ. 2565 ได้ทำการจัดอันดับมังงะยอดนิยมสำหรับผู้อ่านหญิง โดยมังงะเรื่องนี้ติดอันดับที่ 4 ซีรีส์นี้ได้รับการเสนอชื่อเข้าชิงรางวัลมังงะโคดันชะครั้งที่ 46 ในประเภทมังงะแนวโชโจะใน พ.ศ. 2565 นอกจากนี้ยังได้รับการเสนอชื่อเข้าชิงในประเภทเดียวกันในครั้งที่ 47 ใน พ.ศ. 2566 และครั้งที่ 48 ใน พ.ศ. 2567 อีกด้วย ใหนังสือคู่มือโคโนะ มังงะ งะ ซูโงอิ! ฉบับปี พ.ศ. 2566 ได้จัดอันดับซีรีส์นี้ติดอันดับที่ 11 ในการจัดอันดับมังงะยอดนิยมสำหรับผู้อ่านหญิง ซีรีส์นี้คว้ารางวัลชนะเลิศของอีบุ๊คเจแปน มังงะ อวอร์ด ประจำปี พ.ศ. 2566 ได้รับการเสนอชื่อเข้าชิงรางวัลมังงะโชงากูกังครั้งที่ 70 ในปี พ.ศ. 2567

รีเบคก้า ซิลเวอร์แมนจากเครือข่ายข่าวอนิเมะ ได้ชื่นชมตัวละครหลักและเรื่องราว แม้ว่าเธอจะรู้สึกว่าการออกแบบตัวละครอาจไม่สอดคล้องกันเป็นบางครั้งก็ตาม เดเมลซ่าจาก Anime UK News ชื่นชมเรื่องราวนี้ว่าเป็นเอกลักษณ์และน่าติดตาม และงานศิลป์ก็สะอาดและประณีต

 ดูเพิ่ม 
แสงดาวกลางใจ มังงะอีกเรื่องจากผู้เขียนคนเดียวกัน
ขยับหัวใจเข้าใกล้นายมาดเข้ม มังงะอีกเรื่องจากผู้เขียนคนเดียวกัน

 หมายเหตุ 

 อ้างอิง 

 แหล่งข้อมูลอื่น 




หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:การ์ตูนญี่ปุ่นแนววีรคติ
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:ซีรีส์อนิเมะที่สร้างจากมังงะ
หมวดหมู่:อนิเมะของครันชีโรล
หมวดหมู่:อีสท์ ฟิช สตูดิโอ
หมวดหมู่:มังงะของสำนักพิมพ์โคดันชะ
หมวดหมู่:ภาพยนตร์ฉบับคนแสดงที่สร้างจากมังงะ
หมวดหมู่:การ์ตูนญี่ปุ่นแนวโชโจะ
หมวดหมู่:รายการโทรทัศน์ของทีบีเอส (ญี่ปุ่น)
หมวดหมู่:ภาพยนตร์โดยโตโฮ
หมวดหมู่:บงกช